Hoci existujú kontroverzné názory na používanie konopy na liečbu ochorení, vedci stále viac akceptujú fakt, že táto rastlina má veľkú medicínsku hodnotu. Pojmom fytokanabinoidy označujeme kanabinoidy rastlinného pôvodu. Nachádzajú sa len v konope, a to vo všetkých druhoch. Hoci THC je dobre známy fytokanabinoid, ktorý v prevažnej miere spôsobuje psychoaktivný účinok konopy, ďalšie fytokanabinoidy majú tiež svoje vlastné účinky.
Fytokanabinoidy sa od endokanabinoidov líšia, ich interakcie s týmto vnútorným telesným systémom a súvisiacimi nekanabinoidnými systémami sú však podobné. Systém fytokanabinoidov pôsobí na rozdiel od endokanabinoidov v celom organizme počas celej svojej prítomnosti - prečo teda fytokanabinoidy nie sú nikdy smrťelné ? Niektorí vedci sa domnievajú, že je to spôsobené neprítomnosťou receptorov endokanabinoidov v mozgovom kmeni, čo však nevysvetľuje, prečo syntetické lieky blokujúce alebo posilňujúce enedokanabinoidný systém zabíjajú a spôsobujú závažné psychiatrické poškodenie i poškodenie srdca a mozgu. Prevdepodobnejšie je, že tento systém je komplexný rovnako ako náš vlastný systém a spoločná evolúcia oboch systémov pozitívne ovplyvnila genóm každého z nich.
Kanabidiol (CBD) patrí medzi najskôr objavené fytokanabinoidy a nesprávne sa predpokladalo, že ide o neaktívny kanabinoid, pretože výskumníci sa snažili objasniť psychoaktívny aspekt rastliny.CBD nielenže túto aktivitu neprejavoval, no keď boli o šesťdesiat rokov neskôr objavené receptory CB1 a CB2, navyše sa zistilo, že na ne priamo aktívne nepôsobí. Naopak pôsobí nepriamo, stimuláciou endogéneho kanabinoidného systému v organizme, a to tak, že blokuje enzým FAAH zodpovedný za rozklad anandamidu. Keď je prítomné väčšie množstvo anandamidu, dochádza k výraznejšej aktivácií CB1 a endokanabinoidný systém je vitálnejší. CBD sa navyše viaže aj na rôzne iné receptory v mozgu, okrem iného aj na sérotonínové receptory 5HT1A - prispievajú k jeho antidepresívnemu účinku, TRPV1 - prispievajú k jeho antipsychoaktívnemu účinku, nukleárny receptor PPAR-gama - reguluje génovú expresiu a sirotský receptor GPR55 - prispieva k jeho protirakovinovým a osteoprotektívnym účinkom.
Pri pohľade na uvedené fytokanabinoidy je zrejmé že popieranie medicínskej hodnoty fytokanabinoidov je politický čin, nie vedecké rozhodnutie.
Fytokanabinoidy zohrávajú v endokanabinoidnom systéme organizmu komplexnú rolu, ktorá pozostáva z niekoľkých čiastkových účinkov. Pestovatelia rastliny vyvýjajú kmene s vysokým obsahom THC, ale aj kmene s vysokým obsahom CBD a nízkym obsahom THC. Ako je spomenuté pri THC, je z terapeutického hľadiska prínosom. Ak ho však je priveľa, môže vyvolať úzkosť, paranoju a zhoršiť zápal. Medicínska liečba sa musí zamerať na dosiahnutie správnej dávky s vyváženým spektrom kanabinoidov, ktorá bude šitá na mieru pre konkrétne ochorenie.
Preto veríme že sa začne konopa viac využívať na medicínske účely a pomôže pacientom pri mnohých chorobách, rastlina je lacná , nenáročná ale veľmi vďačná...
Tento citovaný článok nemá za úlohu navádzať pacientov na alternatívnu liečbu ani sa vyhýbať klasickej liečbe, má za úlohu informovať verejnosť skutočnosťami ktoré sú popisované vo voľne dostupných knihách. Využívanie "alternatívnej" liečby konopou alebo CBD je potrebné konzultovať zo svojim lekárom.
Zdroj kniha : Liečenie konopou , využitie CBD na medicínske účely